stanford-oval/wikipedia huggingface dataset:
שלילת התארים
הערות שוליים

↑  NICHOLAS BUNNIN and JIYUAN YU. "negative theology : The Blackwell Dictionary of Western Philosophy : Blackwell Reference Online". נבדק ב-2010-08-18.
↑  הרמב"ם, מורה הנבוכים, א:לה, מהדורת אבן שמואל, סט
↑  ישפה, ר' (2007) עמ' 210
↑  פינס, ש., המקורות הפילוסופיים של מורה נבוכים, בין מחשבת ישראל למחשבת העמים, עמ' 137, לפי ישפה, ר. 2007. עמ' 248
↑  פינס, ש. המקורות הפילוסופיים של מורה נבוכים. עמ' 138–139 כפי שמופיע אצל ישפה, ר. (2007) עמ' 211
↑  ישפה, ר. 2007. עמ' 226
↑  הרמב"ם, מורה הנבוכים א: נט, מהדורת אבן שמואל
↑  משנה תורה, ספר מדע, הלכות תשובה, ג:ז
↑  הרמב"ם, נ, מורה הנבוכים, כרך א, מהדורת אבן שמואל, עמ' צג-צד
↑  כמו כן, הדבר מתנגש עם אמונת קדמות האל; בהגדרה מורכבת אנו מודים שאין קיומו של אלוהים ראשוני או קדמון, שכן קדמו לו (מבחינת מציאות, לא מבחינת זמן) דברים אחרים: הגדרות אחרות שעומדות בזכות עצמן.
↑  פרק ס"א
↑  הרמב"ם, מורה הנבוכים, א: נח, מהדורת אבן שמואל
↑  מורה הנבוכים, חלק א, פרק נח
↑  רבי משה בן מימון, מורה הנבוכים, א: סא, מהדורת אבן שמואל
↑  מגילת קהלת, פרק ה', פסוק א'
↑  ספר תהלים, פרק ס"ה, פסוק ב'
↑  ברכות לג, עמוד ב
↑  מורה הנבוכים א, נט; בתרגום מיכאל שורץ
↑  א, נט; בתרגום מיכאל שורץ
↑  על התנגדותו של ראב"ע לפיוטים, ראו כאן את פירושו למגילת קהלת, פרק ה'.
| --- | --- |
בקרת זהויות :  NLI: 987007556528605171  BnF: cb11986890z (data)  GND: 4041553-3  LCCN: sh99000302  NKC: ph578972
תה צהוב

תה צהוב
תה צהוב (בסינית: 黄 茶; בפין-יין: huángchá) הוא בדרך כלל תה מיוחד המעובד באופן דומה לעיבוד תה ירוק, אך עם אופן הכנה הכולל שלב ייבוש איטי וארוך יותר, שבו עלי התה הלח מיובשים וצבעם נהיה צהוב. לתה בדרך כלל יש מראה מאוד צהוב, וריח שונה מתה לבן ומתה ירוק. לפעמים הריח נחשב בטעות לתה שחור.
המושג "תה צהוב" לתאר את סוגי התה האיכותיים המוגשים בבית משפט הקיסרי, בד בבד עם כך שהוא יכול להיווצר מכל סוג של תה על גבי אדניות שמש.
סוגים שונים של התה

Junshan Yinzhen ;君山銀針 - תה סיני מפורסם, ממחוז חונאן
Huoshan Huangya ;霍山黃牙 - מהר הואו, מחוז אנחווי, סין
Meng Ding Huangya ;蒙頂黃芽 - מהר מנג, מחוז סצ'ואן, סין
Da Ye Qing ;大叶青 - ממחוז גואנגדונג, סין
Huang Tang ;黄汤 - ממחוז ג'ג'יאנג, סין
ראו גם

תה ירוק
תה שחור
תה לבן
תה
תעבורת רשת

גרף המציג את תעבורת הרשת בוויקיפדיה האנגלית בין השנים 2008 עד 2015
תעבורת רשת (באנגלית: Web traffic) היא כמות הנתונים שנשלחת ומתקבלת אצל גולשי אינטרנט שנכנסים לאתר אינטרנט מסוים.
באתרי אינטרנט רבים מתבצע כל העת רישום של מידע רב אודות המבקרים באתר, בהם מידע אודות סך כמות המבקרים באתר, כאשר בטווח הארוך מידע זה עוזר לבעלי האתר להבין מהם החלקים או הדפים הכי פופולריים באתר, ומסייע ללמוד אם ישנן מגמות ברורות בקרב קהל הקוראים באתר או בדף מסוים על סמך נתוני תעבורת הרשת של האתר - כגון מציאת דף מסוים באתר שזוכה בעיקר לצפיות מאנשים שנמצאים במדינה מסוימת או ישוב מסוים.
ישנם חברות פרסום רבות כיום אשר משלמות לבעלי אתרים פופולריים בתמורה להצבת פרסומות במיקום בולט באתר, בתנאי שאכן תעבורת הרשת (כמות המבקרים הקבועה) של האתר גבוהה למדי. בשל כך, לעיתים רבות בעלי אתרי אינטרנט חותרים כל העת להגדיל במידה ניכרת את תעבורת הרשת באתר על ידי שיפור מהותי של מיקומי דפי האתר בתוצאות החיפוש של מנועי החיפוש לביטויי החיפוש הנשאלים על ידי שוקי היעד של האתר (ראו קידום אתרים במנועי חיפוש).
ראו גם

כריית מידע
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
תמי סטרונך

| --- | --- |

סטרונך ברוד איילנד קומיקס קון, 2016
 לידה:  31 ביולי 1972 (בת 52) טהראן, איראן
 מדינה:  ישראל 
 תקופת הפעילות:  מ-1983
 מספר צאצאים:  1
 http://www.tamistronach.com/tsd/home
 פרופיל ב-IMDb
 
תמי סטרונך (נולדה ב-31 ביולי 1972) היא שחקנית, רקדנית ופרופסור אמריקאית ממוצא יהודי.
חיים אישיים

סטרונך נולדה בקיץ 1972 באיראן, עקב מגורי הוריה בעקבות עבודות שעשו שם באותה עת. ההורים שלה היו הארכאולוגים דוד סטרונך (אנ') מסקוטלנד ורות סטרונך מישראל, אחותו של פרופ' יואש ועדיה. אביה ניהל בשנות ה-60 וה 70 את המכון הבריטי למדעי פרס בטהרן והכיר את אמה רות ועדיה בשנות ה-60 בעת שעבדה כארכאולוגית מישראל באיראן. ב-1979, במהלך המהפכה האיראנית נאלצה לעזוב עם משפחתה ואחותה קרן את איראן, ולאחר מעבר בישראל ובבריטניה, הגיעה משפחתה לקליפורניה, שם התקבל אביה למשרת פרופסור ללימודי המזרח הקרוב באוניברסיטת קליפורניה בברקלי.
בשנת 2011 נולדה בתה. בשנת 2020, התחתנה סטרונך עם גרג שטיינברונר.
קריירה

בנוסף לפרויקטים האמנותיים שלה, סטרונך הלכה בעקבות אביה והפכה לפרופסור בניו יורק.
קריירה > משחק

כשסטרונך הייתה שחקנית ילדה אשר שיחקה את דמות החזרזיר מפו הדב, פנתה אליה מנהלת הליהוק של סרט הסיפור שאינו נגמר וביקשה מסטרונך להיבחן לתפקיד קיסרית הילדה. לאחר שלושה אודישנים, סטרונך נבחרה ושיחקה בסרט משנת 1984; זה היה סרט הקולנוע היחיד שבו היא שיחקה. לאחר שהסרט זכה להצלחה מסחררת, אמה של סטרונך, רות סטרונך, קיבלה פניות רבות ממפיקי סרטים שונים עם הצעות שונות, אך משפחתה לא אהבו את תשומת הלב הרבה שהיא קיבלה וסירבו להצעות הזרים, חלק מהאנשים שיצרו עמה קשר, שלחו לה טבעות נישואים ואף הציעו לה לשחק בסרטי עירום, משהו שאמה טענתה ש-"כלל לא מתאים לגילה".
סטרונך חזרה לשחק בשנת 2002 אך בז'אנר התיאטרון, ובשנת 2006 הופיעה בהופעה בתיאטרון לה מאמא והמשיכה ללמוד משחק אצל לורה אסטרמן (אנ'). בשנת 2010 ייסדה סטרונך חברה לתיאטרון בשם תיאטרון שוהורן; בשנת 2012, הם החלו ליצור מחזה חדש, "אור: קומדיה שחורה".
באפריל 2024 פורסם כי לאחר 40 שנה של היעדרות ממסך הקולנוע, תחזור סטרונך לשחק בסרט חדש בשם איש ומכשפה: ריקוד אלף הצעדים בתפקיד המכשפה כשלצידה בסרט יככב גרג שטיינברונר שהוא גם כותב התסריט ובן זוגה בחיים האמיתיים.
קריירה > ריקוד

לאחר שסטרונך שיחקה בסיפור שאינו נגמר, היא התמסרה באופן מלא לריקוד, והקדישה שנים רבות ללמידת ריקודים. בשנת 1996, סטרונך החלה לרקוד עם נטע פולברמכר ורקדניות נוספות, אף על פי שכבר רקדה במגוון מקומות ברחבי העולם.
קריירה > ביצועים

| שנה | מיקום | כותרת | תפקיד | מקור |
| --- | --- | --- | --- | --- |
| 1983 | תיאטרון | פו הדוב | חזרזיר |  |
| 1984 | קולנוע | הסיפור שאינו נגמר (סרט) | הקיסרית הילדה |  |
| 2002 | תיאטרון | אותות מצוקה | כלבה |  |
הערות שוליים

↑  Exclusive Interview: The NeverEnding Story star Tami Stronach, Flickering Myth, ‏2017-02-28 (באנגלית אמריקאית)
1 2 3 4 5 6 7  “The Woman Who Makes Us Believe in Fantasy” by Sion Fullana — Beacon, web.archive.org, ‏2014-12-29
↑  Scottish archaeologist David Stronach, famed for intensive Iranian studies, dies at 89, Tehran Times, ‏2020-06-28 (באנגלית)
↑  Papers of John Hansman and David Stronach - Archives Hub, archiveshub.jisc.ac.uk
↑  News in the College of Letters and Science, UC Berkeley, web.archive.org, ‏2004-10-09
1 2  Alex Ritman, Alex Ritman, ‘NeverEnding Story’ Queen Tami Stronach to Star in Fantasy Film With Sean Astin, Christopher Lloyd (Exclusive), The Hollywood Reporter, ‏2020-07-08 (באנגלית אמריקאית)
↑  Forgotten Never Ending Story Star Returns | Contactmusic.com, web.archive.org, ‏2015-07-09
1 2  Neta Dance Company [the company], web.archive.org, ‏2006-05-27
↑  איל טייב, אחרי 40 שנה של היעדות מהמסך: כוכבת ה"הסיפור שאינו נגמר" חוזרת לקולנוע, באתר חדשות 13, 18 באפריל 2024
↑  Theater, The Village Voice, ‏2002-11-26
| --- | --- |
בקרת זהויות :  NLI: 987007420890105171  BIBSYS: 3076148  BNE: XX1749969  BnF: cb14230501d (data)  GND: 134533399  ISNI: 0000 0001 2029 2045  LCCN: no2006126164  NKC: xx0137229  VIAF: 79178624   WorldCat (עם VIAF): 79178624
תצלום 51

תצלום 51
תצלום 51 (באנגלית: Photo 51) הוא הכינוי שניתן לתצלום של DNA שהיה הגורם המכריע בגילוי המבנה שלו. התצלום, שנעשה על ידי רוזלינד פרנקלין בסוף 1952, בוצע על ידי קריסטלוגרפיה באמצעות קרני רנטגן.
מוריס וילקינס, עמיתהּ של פרנקלין מקינגס קולג', שהיה מסוכסך עמה, הראה את התצלום בלי ידיעתה, לג'יימס ווטסון שביקר במעבדתם. ווטסון זכר את התצלום ותוך זמן קצר הצליח, יחד עם שותפו למחקר פרנסיס קריק, לפצח את מבנה מולקולת ה-DNA. קיימות עדויות לכך שפרנקלין הייתה קרובה גם היא להבנת מבנה הסליל הכפול של ה-DNA, באותה תקופה.
פרנקלין נפטרה מסרטן השחלה בשנת 1958, בהיותה בת 37 בלבד. מספר שנים לאחר מכן, ב-1962, זכו ווטסון, קריק ווילקינס בפרס נובל לפיזיולוגיה או לרפואה.
תרשים פארטו

תרשים פארטו המציג תיאור היפותטי של סיבות לאיחור לעבודה
גרף פַּארֵטוֹ הוא סוג מיוחד של היסטוגרמה המשמש להצגת נתונים המאורגנים לפי סדר חשיבותם.
התרשים נקרא על-שם וילפרדו פארטו, ונפוץ בתחומי ניהול והבטחת איכות. שימוש מקובל בגרף כזה הוא הצגה, בסדר יורד לפי חומרתם, של הגורמים לבעיה. כך קל לזהות את הגורמים התורמים ביותר להיווצרותה של הבעיה.
הציר האנכי השמאלי של הגרף מציין בדרך כלל את תדירות הופעת הגורם, אך יכול לציין גם פרמטרים אחרים כגון: עלות או חשיבות. הציר האנכי הימני של התרשים מציין בדרך כלל את האחוז המצטבר של הגורם מתוך סך כל הגורמים.
תרשים פארטו הוא כלי סטטיסטי שמציג בצורה גרפית את חוק פארטו, ומאפשר לנתח מערכות שמתנהגות בהתאם לחוק זה.
ראו גם

וילפרדו פארטו
התפלגות פארטו
גרף (נתונים)
תרשים הרצף

תרשים רצף המתאר תהליך של שליחת דואר אלקטרוני
תרשים הרצף (Sequence Diagram) משמש ב-Unified Modeling Language לתיאור האופן שבו המערכת מבצעת תהליך.
רקע

בהנדסת תוכנה תרשים הרצף נועד לתאר תהליך ולהסביר כיצד המערכת ורכיביה מבצעים תהליך זה. על כן, כבר בשלב הניתוח, נהוג לבנות תרשימי רצף קונספטואליים עבור כל מקרי-השימוש (Use Cases) הקיימים במערכת. בשלבי העיצוב נהוג לבנות תרשימי רצף מפורטים יותר, כדי לתאר ולפרט את אופן עבודתם של רכיבי המערכת. להלן פירוט שני הסוגים העיקריים של תרשימי הרצף :
תרשים רצף קונספטואלי - נכתב בשלבי הניתוח, ומתאר תהליך או מקרה שימוש. מטרתו העיקרית של התרשים היא לייצר את רשימת המסכים, רשימת ישויות המידע ורשימת מחלקות המנהלים והשירותים הלוגיים הנדרשים מהמערכת לשם ביצוע התהליך המתואר. בתרשים זה נהוג לכתוב את שמות רכיבי המערכת בשפה אנושית והתרשים מתאר את הרכיבים האלה ברמה העקרונית. תרשים כזה מאפשר לצוותי הפיתוח להתחיל בעיצוב המערכת, אך אינו מתאר בהכרח את המבנה האמיתי המפורט של רכיבי המערכת.
תרשים רצף מפורט - נכתב בשלבי העיצוב, ומתאר תהליך או אלגוריתם. בתרשים זה נהוג לכתוב את שמות הרכיבים באנגלית טכנית, ולתאר באופן מדויק את רכיבי התוכנה האמיתיים ואת אופן פעולתם, כפי שהם מתוכנתנים בתוכנה עצמה. תרשים כזה מאפשר לתכנן את המערכת לפרטי פרטים, ולתעד את האופן שבה היא תוכנתה.
תצלום בזק

תצלומי בזק מנציחים רגעים משפחתיים בצורה חובבנית. במקרה זה דמות הצלם נחשפת בתמונה והאור המוחזר מעוות אותה.
תצלום בזק, הנקרא גם סנפשוט (באנגלית: snapshot), מוגדר כתצלום שנעשה באופן ספונטני ומהיר, בדרך כלל ללא כוונה אומנותית או עיתונאית. מקור הביטוי באנגלית הוא מונח מעולם הציד - snap shot, באנגלית "ירייה מהירה".
תצלומי בזק נחשבים בדרך כלל חובבנים, ללא מיקוד או חסרי מסגרת וקומפוזיציה. נושאים טיפוסיים של תצלומי בזק הם אירועים יומיומיים כימי הולדת, מסיבות, שקיעות, ילדים משחקים, תמונות קבוצתיות, חיות מחמד וכדומה.
הרעיון של צילום בזק נחשף לראשונה, באופן רחב, על ידי חברת "קודאק", שייצרה את המצלמה מדגם Brownie בסביבות 1900. "קודאק" עודדה משפחות לצלם רגעים ללא צורך בהפקת תמונות מושלמות, והפרסומת שלה עודדה את הצרכנים "לחגוג רגעים בחיים" ולמצוא "רגעי קודאק".
מסורת זו נמשכת עד היום, בעזרת מצלמות דיגיטליות פשוטות וזולות המכילות מבזק ובקרה אוטומטית של החשיפה, המיקוד ומהירות התריס, ומייצרות תמונות באיכות טובה ובצורה פשוטה.
בישראל מוכר אלכס ליבק כצלם המשתמש בין היתר בטכניקה של תצלומי בזק. צילומי הרחוב שלו, המתפרסמים מדי שבוע במדור "המאה ה-21" בעיתון "הארץ", הוגדרו על ידיו כצילומים ספונטניים, וללא קומפוזיציה מתוכננת.
הערות שוליים

↑  רוגל אלפר, "שלטון הרחוב": ריאיון עם הצלם אלכס ליבק, באתר nrg‏, 14 ביוני 2008
| --- | --- |
בקרת זהויות :  NLI: 987007394628005171
תחרות השחמט לזכר טל 2016

| --- | --- |
 ענף:  שחמט 
 תקופת התחרות:  26 בספטמבר 2016 – 6 באוקטובר 2016 (11 ימים) 
 מספר מתמודדים:  10 
 עיר מארחת:  מוסקבה 
 
נפוצניאצ'טי המדורג 21 בעולם, ממשתתפי התחרות.
תחרות העל בשחמט לזכר אלוף העולם השמיני בשחמט מיכאל טל התקיימה במוסקבה, שברוסיה, בין התאריכים 26 בספטמבר ל-6 באוקטובר 2016. בתחרות נערכו תשעה סיבובים. התחרות הייתה בקטגוריה 21 (מד כושר ממוצע 2760).
משתתפי התחרות

ולדימיר קראמניק - מד כושר 2808, אלוף העולם בין השנים 2000 ל-2007, רביעי במד הכושר בעולם
לבון ארוניאן - מד כושר 2795, חמישי במד הכושר
וישוואנתן אנאנד - מד כושר 2776, אלוף העולם בין השנים 2007–2013, שמיני במד הכושר
שחריאר ממדיארוב - מד כושר 2761, 11 במד הכושר
אניש גירי - רב אמן הולנדי, המדורג במקום ה-12 בעולם עם 2755 נקודות
לי צאו - רב אמן סיני המדורג במקום ה-17 בעולם עם 2746 נקודות במד הכושר של פיד"ה.
פטר סבידלר - רב אמן רוסי, המדורג במקום ה-18 בעולם עם 2745 נקודות
בוריס גלפנד - רב אמן ישראלי, מד כושר 2743, 19 במד הכושר
יאן נפומניאשצ'י - רב אמן רוסי המדורג במקום ה-21 בעולם עם 2740 נקודות במד הכושר של פיד"ה.
יבגני טומשבסקי - רב אמן רוסי המדורג במקום ה-27 בעולם עם 2731 נקודות במד הכושר של פיד"ה.
מהלך התחרות > הסיבוב הראשון

הסיבוב הראשון עמד בצילה של ההודעה על פטירתו של אחד מגדולי מאמני השחמט במאה ה-20, מארק דבורצקי, ונפתח בדקת דומיה לזכרו.
יאן נפומניאשצ'י היה הזוכה היחיד בסיבוב הראשון, כאשר נקט בפתיחה הסקוטית וניצח את יבגני טומשבסקי ב-23 מסעים בלבד. פטר סבידלר עמד נחות מעט בפתיחת המשחק מול
ולדימיר קראמניק אך זה הגיב בצורה תוקפנית מאוד והגיע לעמדה אבודה, שסבידלר לא השכיל לנצל. סוכם על תיקו לאחר 66 מסעים.
יתר המשחקים הסתיימו בתיקו ללא עניין מיוחד.
מהלך התחרות > הסיבוב השני

אנאנד וגירי הצטרפו לנפומניאשצ'י ושלושתם מובילים בתחרות עם 1.5 משני המשחקים הראשונים. אנאנד ניצח את ממדיארוב בהסתעפות של הפתיחה הספרדית. לאחר המשחק אנאנד הודה שלא בדק את ההסתעפות לפני המשחק כך שנאלץ לסמוך על זכרונו. לאחר 23. ז3 היה ברור שממדיארוב צריך להקריב כלי אבל אנאנד ביקר את המסע 23...א4. לאחר החלפת המלכות יתרונו של אנאנד הלך וגדל עד לזכייה. משחקו של גלפנד נגד גירי היה משחק מסובך הן טקטית והן אסטרטגית מתחילתו. גלפנד ניסה להימנע מהנוסח המרכזי של הגנת גרונפלד. לאחר 23. פ:ד5 בו לקח רגלי מסוכן גלפנד נתקל בבעיות של רץ מנותק ב-ח6 בשילוב של מלך בעמדה פתוחה. לאחר משחק חריף מאוד 34. ז:ו5 הייתה הטעות המכרעת.
לקראמניק היה יתרון זעיר מול לי צאו בנוסח הסימטרי של הגנת פטרוב, אותו ניסה לנצל במשך זמן רב אך לא היה די בכך כדי לנצח את השחקן הסיני. יתר המשחקים הסתיימו בתיקו.
מהלך התחרות > הסיבוב השלישי

גירי ונפומניאשצ'י מובילים בתחרות עם 2.5/3 לאחר ששניהם זכו בסיבוב השלישי. נפומניאשצ'י ניצח את קראמניק בפתיחה האנגלית. לקראמניק הייתה עמדה שקולה עד לטעות 36...ר:ו2 (צריך 36...פ:ו2) ואז הפסיד שני כלים תמורת צריח, ולא היה בכוחו לעמוד בעמדת הסיום שנוצרה. גלפנד לקח את הרגלי ב2 בצד השחור של הסתעפות מוסקבה של ההגנה הסמי-סלאבית ועמדתו נהייתה קשה, במיוחד לאחר 23..ז5. גירי הצליח לנצח את טומשבסקי מיתרון זעיר בסיום שנוצר מפתיחה הודית של המלכה.
מהלך התחרות > הסיבוב הרביעי

גירי זכה במשחק השלישי ברציפות ומוביל לבדו את התחרות, לאחר שניצח את סבידלר. המשחק החל בפתיחה האנגלית כאשר סבידלר סיבך את הפתיחה עם 14. מהב3 פג7 15. מהב6 ולא ראה את 17...פ:ה2!. למרות יתרון של רגלי לא היה פשוט לזכות את המשחק, אבל 49. מו3 הייתה ככל הנראה הטעות המכרעת של הלבן.
נפומניאשצ'י החמיץ הזדמנות להגיע ל-3.5 נקודות אף הוא, ויריבו ארוניאן הציג את האפשרות 16. צה1 פז4 17. מהו3 לאחר המשחק. ארוניאן אפשר חילופי צריחים ולאחר מכן היה צריך לדייק ולמצוא את 36...ב6 כדי להבטיח תיקו.
גלפנד הפסיד פעם נוספת, הפעם ללי צאו. 12...פג2 היה חידוש בו לי הקריב רגלי תמורת משחק דינמי, ולאחר 19. רב5 עמדתו של גלפנד הייתה כבר גרועה יותר והוא נאלץ להחליף מלכה ורגלי תמורת צריח ופרש, ולאחר מכן הפסיד. קראמניק ניצח את אנאנד במשחק שהחל בפתיחה האיטלקית. ממדיארוב שיחק בצורה תוקפנית נגד טומשבסקי והיה קרוב להפסד, אך לבסוף המשחק הסתיים בתיקו.
מהלך התחרות > הסיבוב החמישי

גירי נאלץ להסתפק בתיקו מול נפומניאשצ'י במשחק שנפתח בהגנת גרונפלד אך עדיין מוביל את התחרות עם 4/5. המסע ה-22 צג1 היווה חידוש. לגירי היה יתרון אך הטכניקה המעולה של נפומניאשצ'י לא אפשרה לזכות את הסיום בו היה לו יתרון של רגלי.
מסעו של אנאנד 15. פה4! הוא חידוש, שמביא למצב משופר מול יריבו גלפנד. לאחר מכן ביצע אנאנד תוכנית ארוכת טווח כדי לשלוט על הערוגות השחורות, לאחר מכן הקריב רץ ונשאר עם ארבעה רגלים תמורתו וזכה בסיום לאחר 58 מסעים.
יתר המשחקים הסתיימו בתיקו.
הערות שוליים

↑  ולדימיר קראמניק, באתר פיד"ה (באנגלית)
↑  לבון ארוניאן, באתר פיד"ה (באנגלית)
↑  וישוואנתן אנאנד, באתר פיד"ה (באנגלית)
↑  שחריאר ממדיארוב, באתר פיד"ה (באנגלית)
↑  אניש גירי, באתר פיד"ה (באנגלית)
↑  לי צאו, באתר פיד"ה (באנגלית)
↑  פטר סבידלר, באתר פיד"ה (באנגלית)
↑  בוריס גלפנד, באתר פיד"ה (באנגלית)
↑  יאן נפומניאשצ'י, באתר פיד"ה (באנגלית)
↑  יבגני טומשבסקי, באתר פיד"ה (באנגלית)
תה קר

תה קר עם לימון
משקאות תה קר במרכול ביפן
תה קר (או אייס תה; תה קרח) הוא סוג של משקה תה, המוגש כשהוא קר. המשקה יכול להיות מוגש כשהוא צונן או מקורר, גם בלא קרח, אם כי בדרך כלל הוא מוגש בכוס עם קוביות קרח. התה עשוי להיות מומתק על ידי סוכר, סירופ (בטעמים כמו לימון, פטל, ליים, שעונית נאכלת, אפרסק, תפוזים, תות שדה ודובדבן) או פרוסות תפוח.
קיים גם תה מוקפץ הנעשה לעיתים על ידי שטיפה ארוכה במיוחד של עלי תה בטמפרטורה נמוכה (שעה אחת בשמש במקום 5 דקות בטמפרטורה של 80–100 מעלות צלזיוס). תה זה מוכר גם בשם "תה השמש".
תה קר נחשב למשקה ארוז פופולרי.
היסטוריה

המתכונים המודפסים העתיקים ביותר לתה הקר הם משנות ה-70 של המאה ה-19. שני ספרי הבישול המוקדמים ביותר עם מתכונים להכנת תה קר הם מהשנים 1876 ו-1877.
תה קר החל להופיע בארצות הברית במהלך שנות ה-60 של המאה ה-19. בתחילת שנות ה-70 של המאה ה-19 הוא הפך לחידוש. מתכונים הופיעו בהדפסה, תה קר היה מוצע בתפריטי בתי מלון, והוא היה נמכר בתחנות הרכבת. הפופולריות שלו גדלה במהירות לאחר שריצ'רד בלצ'ינדן (אנ') הציג אותו ביריד העולמי של 1904 בסנט לואיס.
הפופולריות של תה קר בארצות הברית הובילה תוספת ערכות סכו"ם לסטנדרט: כפית תה קר, שהיא כפית עם ידית ארוכה, ומתאימה לערבוב הסוכר בכוסות התה הקר הגבוהות.
התה הקר צבר פופולריות בעונת הקיץ.
כיום התה נפוץ ברוב המדינות בעולם, והוא מוגש בצורות ובטעמים שונים, המשתנים בין המדינות. בישראל קיימים מספר משקאות של תה קר, במותגים שונים ובטעמים שונים, המשווקים על ידי חברות למשקאות קלים; מהם מוכרים המשקאות FUZE tea ונסטי.
ראו גם

לונג איילנד אייסד טי
הערות שוליים

↑  "When was iced tea invented?". Quezi.com. 2009-03-11. אורכב מ-המקור ב-2009-06-18. נבדק ב-2009-06-29.
↑  Oliver, Lynne. "Ice Tea". Food Timeline. נבדק ב-2009-06-29.
↑  "Iced Tea: The Distinctively American Beverage". Teausa.com. נבדק ב-2009-06-29.
ערך זה הוא קצרמרבנושא משקאות. אתם מוזמנים לתרום לוויקיפדיה ו.
כוס תה תאילנדי
תמי לבוביץ

אין תמונה חופשית
תמי לבוביץ (נולדה ב-26 בספטמבר 1983) היא כוריאוגרפית, רקדנית, מורה ומעצבת תלבושות. עבודותיה בוחנות את הגוף החי באזורים שבין מחול, פרפורמנס ואמנות חזותית.
ילדות ותחילת הכשרה מקצועית

לבוביץ נולדה וגדלה בכפר סבא. בת לארוין, מהנדס ומהגר שעלה מרומניה הקומוניסטית, ואראלה, מורה לפסנתר. ביתה היה ספוג השפעות אירופאיות והיה רחוק מסממנים של 'ישראליות'. לבוביץ נמשכה לריקוד מגיל צעיר, מורתה לבלט קלאסי הייתה רות ארז, רקדנית לשעבר בבלט הישראלי. בגיל הנעורים הפסיקה לרקוד והחלה ללמוד תיאטרון ולתפור בגדים ותלבושות. את הצגת הבגרות שלה בתיאטרון אשר נקראה 'אינתא עומרי' ביימה במשותף עם אוהד שרגאי. זו הייתה הפקת מקור אשר עסקה בסכסוך הישראלי - פלסטיני בחיבור לטקסטים ושירים מאת חנוך לוין.
לימודים, השכלה ותחילת הקריירה

בשנת 2004 החלה ללמוד בבית הספר לתיאטרון חזותי בירושלים, ומשנת 2016 היא משמשת כמורה בבית הספר. בשנת 2009 לבוביץ החלה ללמוד בסדנה עם הכוריאוגרפית ענת דניאלי בקבוצה קטנה אשר מנתה עוד שלוש יוצרות צעירות: טל גרבינסקי, מיה יוגל ומיכל חרסונסקי. מתוך לימוד ומפגש זה הוקם מרכז כלים המהווה בית למחקר, התנסות, לימוד והרחבה של תחום הכוריאוגרפיה.
התפתחות מקצועית ושיתופי פעולה

בין השנים 2014–2016 לבוביץ יצרה ברצף סדרה של שלוש עבודות לבמת הרמת מסך בניהולו האמנותי של איציק ג'ולי: 'הטבע טובע','THE HAPPENING' ו-'THE CALLING'. בעבודות אלו לבוביץ הציבה מערכות יחסים שונות וחדשות בין גוף רוקד לדימוי, סאונד ואור. הביקורות והלך הרוח הכללי מחוויה זו יצרו אצלה משבר אשר הוביל אותה לחפש דרכים חדשות לפעולה.
ב-2017 לבוביץ יצרה מופע - מסע שהתחיל במים והסתיים באש ונמשך 13 שעות, ברחבי ירושלים, עבור כנס הפרפורמנס הבינלאומי. זו הייתה תחילת הדרך בסדרה של עבודות אותן פיתחה לבוביץ אשר יצאו מסביבת אולם התיאטרון, הן נמשכו פרק זמן ארוך יותר והיה להן חיבור עם קהילה וסביבה מסוימת.
החל משנת 2018 לבוביץ החלה לעבוד ולייצר שיתופי פעולה עם מוזיאונים שונים ביניהם: מוזיאון בת ים, מוזיאון בית אורי ורמי נחושתן באשדות יעקב, מוזיאון הרצליה ומוזיאון תל אביב.
בין עבודותיה אשר נבנו במיוחד עבור מוזיאונים שונים: 'שעה אבודה - לילה בתוך המוזיאון' (2019) במוזיאון בת ים - אשר התמקמה במעבר השעון בין חורף לקיץ ונבנתה סביב ובתוך השעה שאנו מאבדים. 'האהבה מכה פעמיים' (2019–2020) עבודה אשר נמשכה שלוש שעות ברחבי חלל מוזיאון הרצליה והציבה רגעי מחול אשר נוצרו לאורך תקופה של שנה וחצי, דרך ובעזרת ריבוי של אנשים, גופים, קולות, טמפרמנטים, תפישות, חוויות - של חיים ושל מוות.
משנת 2016 לבוביץ חברה בעמותת הכוריאוגרפים.
החל משנת 2023 לבוביץ משמשת כראש התכנית לכוריאוגרפיה במרכז כלים.
שיתופי פעולה

לאורך השנים לבוביץ משתפת פעולה כרקדנית עם הכוריאוגרפית ענת דניאלי, בעבודות 'חזרות על חלקים ממני'משנת 2013 ולאחרונה בשנת 2023 בפרויקט 'מקדשים רכים' מאת דניאלי.
בשנת 2010 הייתה שותפה בתהליך היצירה של העבודה Homesick מאת הכוריאוגרפית איריס ארז. Homesick זכתה לשבחים וסיירה ברחבי העולם במדינות איטליה, צרפת, ברזיל ועוד.
בין השנים 2007–2015 הייתה חברה באנסמבל במת מיצג, מקלט 209, מיסודה של תמר רבן שם הכירה את בן זוגה ושותפה האמנותי גיא גוטמן. בין העבודות אשר שיתפו בהן פעולה: נון טרופו: או בית הספר למזג אוויר, אוסלו, רוח רוח.
פדגוגיה ופרויקטים

לאורך השנים לבוביץ יזמה והייתה מעורבת בפרויקטים אשר חיברו בין אמנות ופדגוגיה. בשנת 2015 הייתה שותפה בצוות המנחה בתוכנית Nomadic School כחלק מהפסטיבל פורץ הדרך Homo Novus לתיאטרון עכשווי המתקיים בעיר ריגה.
בשנת 2021 ניהלה אמנותית בשותפות עם ענת דניאלי את פסטיבל המחול ארנבת מרץ במרכז כלים. בשנת 2022 ניהלה אמנותית בשותפות עם משה שכטר אבשלום את פסטיבל זז של במת מיצג מקלט 209.
בשנת 2022 הקימה לבוביץ בשיתוף עם משה שכטר אבשלום את אנסמבל הפרפורמנס לבנות ובני נוער. האנסמבל הוזמן להציג במסגרת תערוכת הפרפורמנס רחבת ההיקף דמיינו מוזיאון (או: הגוף הזוכר) במוזיאון תל אביב לאמנות, בתחילת שנת 2023.
עבודות

שיעורים חיים- עבודה עם אנסמבל הפרפורמנס לבנות ובני נוער, מוזיאון תל אביב, 2023
עוד עוד עוד- תסכית מחול לרדיו, במסגרת פסטיבל זז, מקלט 209 במת מיצג, 2021
האהבה מכה פעמיים- מופע של 3 שעות במוזיאון הרצליה לאמנות עכשווית, 2019-2020
נעשה נאמין- פעולה בשלושה חלקים, פסטיבל זז, מקלט 209 במת מיצג, 2019
שעה אבודה - לילה בתוך המוזיאון- עבודה בחילוף השעון בין חורף לקיץ, מוזיאון בת ים, 2019
No to a Final Project- עבודה של 8 שעות בכנס פרפורמנס, בית הספר לתיאטרון חזותי, 2018
THE CALLING 13- מופע של 13 שעות בכנס פרפורמנס, בית הספר לתיאטרון חזותי, 2017
ריקודי חדרים- בכורה בפסטיבל ריקודי חדר 2016
THE CALLING- בכורה בפסטיבל הרמת מסך 2016
זה הולך ומשתפר- יצירה לסטודנטים באקדמיה למחול ומוזיקה בירושלים 2016
THE HAPPENING בכורה בפסטיבל הרמת מסך 2015
הטבע טובע- בכורה בפסטיבל הרמת מסך 2014
אחדות- יצירה לקבוצת תיאטרון המחול בסמינר הקיבוצים, 2014
זו היא אירופה- בכורה באירוע אופרציה 2# מרכז תרבות מנדל, 2014
מיתוס- בכורה בפסטיבל ריקודי חדר 2013
אני ושכמותי (או - נערות החצר)- בכורה בפסטיבל צוללן בחלל התיבה, 2013
אלוהים מודד את העולם עם מצפן- בשיתוף אסף אהרונסון בכורה בפסטיבל מחול שלם 2012
שיעורים בחלישה וכבילה- בכורה בפסטיבל מחול חדש הזירה הבינתחומית 2011
מתווה לשלוש נעלמות- בכורה בפסטיבל מחול חדש הזירה הבינתחומית 2010
עקרונות הקליעה הטובה- במסגרת אירועי פינאלה בבית הספר לתיאטרון חזותי 2007
תנינים- בכורה בפסטיבל אינטימאדנס 2006
הערות שוליים

↑  Choreographers » תמי ליבוביץ
↑  ארכיון תמי ליבוביץ׳ - ערב רב Erev Rav, באתר www.erev-rav.com
↑  תמי ליבוביץ, באתר עיר-האושר
↑  פסטיבל ריקודי חדר, פסטיבל ריקודי חדר - תכנית 2016 - ריקודי חדרים | תמי לבוביץ, באתר פסטיבל ריקודי חדר
↑  ענת זכריה, פסטיבל ״הרמת מסך״ 2015:, באתר הַמְבַכֶּרֶת ענת זכריה | Anat Zecharia, ‏2015-11-22
↑  על הרמת מסך 2015, באתר עיר-האושר, ‏2015-11-24
↑  יעל אפרתי, עמוק במים: פסטיבל "צוללן" מחפש דרך אחרת לקהל, באתר עמוק במים: פסטיבל "צוללן" מחפש דרך אחרת לקהל, ‏2014-09-21
↑  פסטיבל ריקודי חדר, פסטיבל ריקודי חדר - 2013 - מיתוס – תמי לבוביץ, באתר פסטיבל ריקודי חדר
↑   עכבר העיר, פרסי עכבר העיר: מופעי המחול הטובים של השנה, באתר הארץ, 8 בדצמבר 2013
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמי לבוביץ".
תשבור לי ת'לב

"תשבור לי ת'לב" הוא סינגל שהוקלט על ידי הזמרת הישראלית אודיה. הוא יצא לאור ב-30 בינואר 2022, על ידי חברת התקליטים הליקון ארומה מיוזיק, כסינגל מתוך אלבום האולפן השני שלה, האמת.
רקע וכתיבה

השיר נכתב על ידי אודיה והופק על ידי משה בן אברהם ואופק בן יקותיאל. היא ביצעה אותו בהופעתה הראשונה בקיסריה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-860 אלף השמעות.
וידאו קליפ

הווידאו קליפ הרשמי של השיר פורסם ב-30 בינואר 2022. הוא נוצר על ידי AVOXVISION, שהכין גם את עטיפת הסינגל. נכון לאוגוסט 2022 עומד מונה הצפיות של הקליפ על למעלה מ-5 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | העשירייה | 7 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 בינואר2022 | הזרמת מוזיקה • הורדה דיגיטלית | הליקון ארומה מיוזיק |  |